Империя шәүләсе

	Без һаман да булса котыла алмаган чирләр, комплекслар арасында коллык аңыннан кала тагын да бер бәла – җитәкчеләребезнең, халыкның билгеле бер өлешенең күңеленнән һаман китә белмәгән империя синдромын да искәртеп үтәргә кирәктер. Империя. Бер караганда, яңгы­рашлы, кәттә сүз. Рим империясе, Византия империясе, Госманлы империясе, Британ империясе...	 Россия империясен безгә “бүләккә” Петр I төзеп калдырганлыгын беләбез. Империяләр модада булган гасырлар бүген – тарих инде. Кешелек технологик революцияләр чорында – ХХI йөздә яши. География картасыннан күпме генә тырышып эзләсәң дә, импе­рияләрне таба алмыйсың. “Дөнья жан­дармы” дигәннәр бар, ә менә импе­рияләр юк. Россия дә де-юро һич кенә дә империя түгел. Без үзебезне бик тә күркәм сүз белән федерация дип атыйбыз. Алай гынамы, ватаныбызны хәтта ки алдынгы илләрдән торган Беренче дөньяга керткән, санаган чаклар да юк түгел. Тик менә де-факто... Без яшәгән ил, биредәге болай да күптин-күп “чирләр” өстенә, бүген дә империя стан­дартларын, аңын, алымнарын исен­нән җуярга теләмәгән бердәнбер дип әйтерлек дәүләт булып калмый микән?  
	Наил ШӘРИФУЛЛИН	
Ватаным Татарстан

	№ --- | 01.03.2016	


